CELEX: 62019TN0518
Language: sk
Date: 2019-07-22 00:00:00
Title: Vec T-518/19: Žaloba podaná 22. júla 2019 — Sipcam Oxon/Komisia

9.9.2019   
            
            
               SK
            
            
               Úradný vestník Európskej únie
            
            
               C 305/65
            
         
      Žaloba podaná 22. júla 2019 — Sipcam Oxon/Komisia
      (Vec T-518/19)
      (2019/C 305/75)
      Jazyk konania: angličtina
      
         Účastníci konania
      
      
         Žalobkyňa: Sipcam Oxon SpA (Miláno, Taliansko) (v zastúpení: C. Mereu, P. Sellar, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil žalobu za prípustnú a dôvodnú,
               
            
                  —
               
               
                  zrušil napadnuté vykonávacie nariadenie Komisie (EÚ) 2019/677 z 29. apríla 2019,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tvrdení, že napadnuté nariadenie bolo prijaté na základe zjavných nesprávnych posúdení.
               
            
                  2.
               
               
                  Druhý žalobný dôvod je založený na tvrdení, že napadnuté nariadenie vychádza z konania, v ktorom prišlo k porušeniu práv žalobkyne na obranu.
               
            
                  3.
               
               
                  Tretí žalobný dôvod je založený na tvrdení, že pri prijímaní napadnutého nariadenia bola porušená zásada právnej istoty z dôvodu nesprávneho uplatnenia usmernení.
               
            
                  4.
               
               
                  Štvrtý žalobný dôvod je založený na tvrdení, že pri prijímaní napadnutého nariadenia bola porušená zásada proporcionality.
               
            
                  5.
               
               
                  Piaty žalobný dôvod je založený na tvrdení, že pri prijímaní napadnutého nariadenia bola porušená zásada obozretnosti.